Gunnar segir að þetta hafi verið furðulegasti leikur sem hann hefur tekið þátt í „ Þetta var einn furðulegast leikur sem ég hef tekið þátt í í ansi langan tíma “ sagði Gunnar Magnússon , þjálfari Hauka eftir leik kvöldsins gegn KA . Haukar höfðu betur að lokum í furðulegum leik að sögn þjálfara og leikmanna eftir að dómarar leiksins stálu senunni í leiknum „ Ég er ánægður með að okkur tókst að halda haus og ná í þessu tvö stig sem voru í boði , en ekkert mikið meira en það . Frammistaðan var la-la , við gerðum það sem við þurfum en ekkert meira “ sagði Gunni um leik sinna manna en hann tekur það helst úr þessum leik að menn hafi náð að halda haus í erfiðum kringumstæðum og tekið stigin tvö þrátt fyrir slakan leik . KA byrjaði leikinn betur og leiddi lengst af í fyrri hálfleik , Gunnar segist vera ánægður með það að hans menn hafi sótt tvö stig í þrátt fyrir slaka frammistöðu liðsins „ Við vorum mikið einum færri fyrstu 15 mínúturnar en KA menn voru bara sprækir . Við vorum í basli sóknarlega , við vissum alveg að þetta yrði erfitt í upphafi og að þeir myndi berjast fyrir sínu lífi . Við vorum lengi að finna taktinn en náðum svo að hrista þá af okkur í seinni hálfleik “ „ Ég er glaður með það að hafa ekki farið í einhverja dramatík í lokin , ég hefði ekki vilja bjóða upp í þann dans “ sagði Gunni og vill þar meina að það hefði orðið erfiður dans við dómara ef mikil dramatík hefði verið í leiknum sjálfum „ Við skildum ekkert í þessu og ég sjálfur skildi aldrei neitt og leikmennirnir náðu aldrei línunni . Línan hjá dómurunum í kvöld er langt , langt frá því sem við höfum séð í vetur og á síðustu tímabilum líka . Þetta var langt frá því sem við erum vanir , enn við töluðum um það í hálfleik að reyna að aðlagast þessu en við náðum aldrei að skilja þetta “ „ Hvorugt liðið skildi upp né niður í þessu , það var fullt af dómum sem , já ég bara skil ekkert “ sagði Gunni hreinlega orðlaus yfir frammistöðu dómara í kvöld „ Ef þú horfðir á bekkinn hjá okkur þá sástu að leikurinn snérist meira um það að halda haus en taktískum úrlausnum . Það hallaði á hvorugt lið , þetta var bara stórfurðulegur leikur og einn skrítnasti leikur sem við höfum spilað . “ sagði Gunnar að lokum Dómararnir stálu senunni á Ásvöllum í undarlegum leik þar sem Haukar höfðu á endanum betur eftir góða byrjun KA manna Athugið .